CHOVATEĽSKÝ A ZÁPISNÝ PORIADOK BRIARD KLUBU

*1.Všeobecné ustanovenia*

* 1. Chovateľský a zápisný poriadok Briard klubu ( ďalej len BK ) vychádza vo svojich ustanoveniach z chovateľského a zápisného poriadku SPZ, SKJ a FCI.
  2. Slúži k riadeniu chovu plemena Briard na území SR v rámci štandardu FCI č.113. Doplnky a zmeny sú navrhované výborom BK a schválené členskou schôdzou.
  3. Chovateľský poriadok určuje vzájomne práva a povinnosti vlastníkov chovných psov a súk plemena Briard.
  4. Zápisný poriadok určuje postup, ktorý treba dodržať, aby boli šteňatá plemena Briard zapísané v plemennej knihe a dostali platný preukaz o pôvode FCI.

*2.Definícia základných pojmov*

2.1. Chov je cieľavedomá činnosť, pri ktorej sa spojením dvoch jedincov zabezpečuje odchov

zdravého a štandardu zodpovedajúceho potomstva.

* 1. Preukaz o pôvode psa je úradný písomný doklad vydaný plemennou knihou uznanou FCI.
  2. Chovný pes, chovná suka – sú jedince, ktoré spĺňajú všetky podmienky pre zaradenie briarda do chovu:

1. má platný preukaz pôvodu FCI, importované jedince musia byť preregistrované v plemennej knihe SPZ,
2. má vyhotovený a posúdený snímok na dyspláziu bedrových kĺbov na Slovensku. Do chovu sa pripúšťajú jedince s negatívnym nálezom A/A alebo s hraničným stupňom B/B, prípadne s ľahkým. stupňom dysplázie C/C – vyššie stupne sa nepripúšťajú,
3. má urobené vyšetrenie na CSNB s výsledkom negat. (clear).
4. absolvoval klubovú výstavu v triede dospelých s ocenením výborný alebo veľmi dobrý,
5. po splnení týchto podmienok absolvoval bonitáciu, kde dostal hodnotenie zaradený do chovu,
6. jedince musia byť preregistrované v plemennej knihe SPZ ako chovní jedinci.
   1. Majiteľ chovného psa, suky:
7. Majiteľom chovného psa alebo suky je fyzická alebo právnická osoba, ktorá jedinca získala právoplatne. Je teda nepochybne majiteľom psa, suky a môže to preukázať právoplatným osvedčením o pôvode psa,
8. Držiteľom chovného psa je buď majiteľ psa alebo tá osoba, ktorá je majiteľom poverená, aby psa využila na párenie súk.
9. Ak dôjde k zmenám vlastníka psa zaradeného do chovu alebo k úhynu chovného jedinca, treba to zahlásiť plemennej knihe SPZ a poradcovi chovu, ktorému treba poslať aj fotokópiu preukazu o pôvode psa so zaznačenou zmenou.
   1. Chovateľ – chovateľom je majiteľ chovnej suky v čase rodenia šteniec, potomstvo ktorej sa eviduje na jeho chránený názov registrovaného chovu psov (chovateľskú stanicu). Ak prešla oplodnená suka do vlastníctva inej osoby, chovateľom je nový vlastník, ak si pôvodný majiteľ suky písomne nevyhradil právo zápisu narodených šteniec. Ak nie je dohodnuté inak, na nového majiteľa sa prenášajú aj práva a povinnosti súvisiace párením s chovným psom.. Ak majiteľ v čase kotnosti chovnej suky zomrie, môžu sa narodené štence zapísať buď na jeho chovateľskú stanicu alebo na chovateľskú stanicu nového majiteľa suky. Majiteľ chovného jedinca musí každú zmenu vo vlastníctve, stratu alebo úhyn jedinca písomne oznámiť poradcovi chovu a plemennej knihe SPZ.
   2. Chovateľ je povinný do 60 dní veku šteniat zabezpečiť vykonanie kontroly vrhu poradcom chovu. V čase kontroly musia byť šteňatá nezameniteľne označené mikročipom. Čipovanie šteniat vykonáva veterinárny lekár, ktorý má na tento úkon osvedčenie. Bez vykonania kontroly vrhu šteňatá nemôžu byť odovzdané novým majiteľom. Úhrada cestovných nákladov poradcu chovu sa bude riešiť vzájomnou dohodou medzi chovateľom a poradcom chovu do výšky skutočných nákladov, tzn. do výšky ceny spotrebovaných pohonných hmôt, resp. cestovného lístka v dopravnom prostriedku (vlak, autobus).
   3. Chránený názov registrovaného chovu psov (chovateľskej stanice) – je neoddeliteľnou súčasťou mena šteňaťa a je z neho zrejmý chov, z ktorého pochádza. Chránenie názvov registrovaného chovu psov (chovateľskej stanice) zabezpečuje po potvrdení klubom sekretariát Slovenskej kynologickej Jednoty. Chovateľ môže mať chránený len jeden názov registrovaného chovu psov (chovateľskej stanice) bez zreteľa na počet chovaných psov a súk. Chránenie názvu registrovaného chovu psov (chovateľskej stanice) je osobné a celoživotné.

*3.Chov*

* 1. Obaja partneri musia spĺňať tieto podmienky:

1. preukaz pôvodu FCI
2. RTG snímok bedrových kĺbov posúdený ako negatívny(A), prípadne stupeň B, maximálne C, aspoň jeden z rodičov musí byť však negatívny,
3. má urobené vyšetrenie na CSNB s výsledkom negat. (clear)
4. výstavné ocenenie z klubovej ( špeciálnej ) výstavy výborný alebo veľmi dobrý v triede dospelých
5. bonitácia s hodnotením zaradený do chovu.
   1. Ukončenie chovnosti – chovnosť suky briarda je ukončená, ak suka dovŕši vek 9 rokov pri krytí. Ak je suka vo výbornej kondícii a je predpoklad obohatenia chovu (Suka musí byť HDA, minimálne titul Champion, mať preukázateľne kvalitné predchádzajúce vrhy.)môže poradca klubu udeliť výnimku.

- Pes alebo suka, ktorí dali v dvoch až troch spojeniach potomstvo z nadpolovičnej väčšiny s vadami vyraďujúcimi z chovu.

* 1. Chov a riadenie chovu – chovateľský poriadok neobmedzuje počet šteniat, ktoré môže chovateľ ponechať vo vrhu. Chovateľ je však povinný zabezpečiť dokrmovanie pomocou kojnej suky alebo umelej výživy tak, aby vo veku 7 týždňov mali minimálne 5 kíl živej hmotnosti. Pokiaľ šteňa nebude dosahovať pri kontrole vrhu danú hmotnosť, nebude chovateľovi potvrdená prihláška na zápis šteniat poradcom chovu. Ak chovateľ nie je schopný zabezpečiť odchov zdravých šteniat v dobrej kondícii, bude mu pozastavená chovateľská činnosť na návrh výboru Briard klubu.
  2. Chovateľ môže na jednej suke odchovať maximálne 3 vrhy v priebehu 2 rokov. Podmienkou je výborná kondícia suky.

*4.Párenie*

* 1. Odporúčanie na párenie – majiteľ chovnej suky si vyžiada minimálne 6 týždňov pred plánovaným krytím odporúčanie na párenie od poradcu chovu podľa vlastnej voľby. Poplatok za vystavenie v riadnom termíne je 7,00 € a zvýšený poplatok je 12,00 € pokiaľ bude zažiadané v lehote kratšej ako 6 týždňov pred predpokladaným krytím. Majiteľ si navrhne 3 chovných psov alebo o výber požiada poradcu chovu. Pri žiadosti o krytie zahraničným psom treba doložiť kompletnú dokumentáciu o krycom psovi. Ak psy nespĺňajú podmienky chovnosti, alebo nespĺňajú podmienky tohto chovateľského poriadku, nebudú vpísaní do odporúčania na párenie. V prípade nesúhlasu poradcu chovu s výberom psov na pripúšťanie, môže poradca chovu uviesť do odporúčania na párenie poznámku – „ nevhodné spojenie “. V takomto prípade navrhne poradca chovu iných psov na párenie a zoznam týchto spolu s odporúčaním na párenie zašle chovateľovi.

4.1.1.Poradca chovu vystaví odporúčanie na párenie v 3 exemplároch

( originál a 2 kópie ).

Na tlačive

uvedie dobu platnosti odporúčania na párenie. Jedna kópia odporúčania zostáva v evidencii poradcu chovu a originál s kópiou posiela poradca chovu chovateľovi.

4.1.2.Odporúčanie na párenie musí obsahovať:

1. mená psov navrhnutých na párenie a čísla zápisu v plemennej knihe,
2. podpis poradcu chovu, ktorý odporúčanie na párenie vystavoval,
3. meno suky a číslo jej zápisu v plemennej knihe,
4. meno a adresu majiteľa alebo držiteľa chovného psa,
5. meno a adresu majiteľa chovnej suky,
6. meno psa, s ktorým sa suka párila,
7. podpis majiteľa chovného psa,
8. miesto a dátum párenia.

4.1.3.Odporúčanie na párenie musí byť vystavené, aj keď obaja chovní jedinci, t.j. pes aj suka sú

v majetku jednej osoby.

4.1.4.Majiteľ chovného psa do 10 dní po uskutočnení párenia odošle jednu časť originálu vyplneného

a podpísaného odporúčania na párenie poradcovi chovu a druhú časť odporúčania odovzdá

majiteľovi suky. Vyplnenú a podpísanú kópiu odporúčania odošle na plemennú knihu SPZ.

V prípade párenia suky v zahraničí odosiela odporúčanie na párenie majiteľ suky.

* 1. Podmienky párenia

4.2.1.Párenie sa môže uskutočniť iba na základe platného odporúčania na párenie. Počas jedného honcovania sa môže suka páriť len s jedným psom.

4.2.2.Ak suka zostáva u majiteľa psa niekoľko dní, všetky náklady s tým spojené, ako aj s dopravou späť, hradí chovateľ. Držiteľ psa je povinný v tom čase sa o suku dostatočne starať a ručí i za škody, ktoré by v tom čase spôsobila tretej osobe. Ak sa suka s vybraným psom nespári, o použití náhradného psa rozhodne majiteľ suky. Môže však pripúšťať len so psami uvedenými na odporúčaní na párenie. V prípade potrebnej ďalšej zmeny musí chovateľ kontaktovať poradcu chovu a žiadať vystavenie nového odporúčania na párenie.

4.2.3.O neplánovanom spárení sa suky počas pobytu u držiteľa dohodnutého psa s iným psom, je držiteľ povinný informovať majiteľa suky a nahradiť mu vzniknutú škodu. Držiteľ psa nesmie po takomto párení žiadať od majiteľa suky žiadne finančné vyrovnanie. Ak suka v čase, keď bola v starostlivosti držiteľa dohodnutého psa uhynie, držiteľ je povinný dať na svoje náklady zistiť príčinu úhynu suky a informovať o tom majiteľa suky. Ak smrť zapríčinil majiteľ psa, je povinný uhradiť majiteľovi suky vzniknutú škodu. Ak na smrti suky nemá vinu, majiteľ suky je povinný uhradiť majiteľovi psa všetky náklady, ktoré mu v starostlivosti o suku a jej smrťou vznikli.

4.2.4.Po spárení sa chovných jedincov vyplní držiteľ psa potvrdenie o párení, a odporúčanie na párenie pošle plemennej knihe SPZ. Majiteľovi suky odovzdá vyplnené a podpísané potvrdenie o párení a informuje o krytí poradcu chovu.

4.2.5.Spôsob úhrady za párenie sa rieši formou písomnej dohody. Pri dohode o poskytnutí šteňaťa za párenie má majiteľ chovného psa právo druhého výberu, t.j. výberu zo šteniec, ktoré si neponecháva chovateľ pre seba. Ostatné podmienky sú vecou dohody, ktorá by mala obsahovať najmä tieto body:

1. termín výberu šteňaťa,
2. termín odberu šteňaťa,
3. termín, po ktorom nárok na výber šteňaťa zaniká,
4. termín, po ktorom nárok na odber šteňaťa zaniká,
5. forma inej úhrady za párenie,
6. úhrada nákladov spojených s dopravou,
7. spôsob vyrovnania v prípade narodenia mŕtvych alebo jedného šteňaťa,
8. spôsob vyrovnania v prípade, že vybrané šteňa do odberu uhynie.

4.2.6.Nedodržanie dohody o spôsobe úhrady za párenie je vecou občiansko-právneho konania.

4.2.7.Ak suka nebola oplodnená alebo sa narodil len jedno šteňa, má majiteľ suky nárok na jedno bezplatné párenie s tým istým psom. Nárok na bezplatné párenie sa zaniká v prípade úhynu psa, alebo ak prestane byť z akýchkoľvek dôvodov chovný. Poradcu chovu a držiteľa psa o neoplodnení suky, prípadne požiadavky na náhradné párenie, informuje majiteľ suky najneskôr do 75 dní od párenia.

4.2.8.Ak chovný pes zmení majiteľa, pôvodný majiteľ je povinný oznámiť nadobúdateľovi chovného psa všetky nesplnené povinnosti náhradných párení a dohodnutý spôsob úhrady za párenie. Ak zmení suka po párení majiteľa, pôvodný majiteľ je povinný oznámiť držiteľovi chovného psa meno nového majiteľa suky. Ak tak neurobí, znáša následky, ak držiteľ psa odmietne náhradné párenie.

4.2.9.V prípade párenia suky v zahraničí, je majiteľ suky povinný priložiť k prihláške na zápis šteniec aj kópiu preukazu o pôvode psa, s ktorým sa suka párila.

4.2.10.Umelé oplodnenie suky insemináciou môže robiť iba veterinárny lekár, ktorý potvrdzuje na odporúčaní na párenie, že pri inseminácii bolo použité semeno dohodnutého psa. Umelé oplodnenie nie je dovolené robiť so psami, ktorí sa predtým nereprodukovali prirodzeným spôsobom. Náklady na insemináciu znáša majiteľ chovnej suky.

*5.Narodenie šteniec*

* 1. O narodení šteniec je chovateľ povinný do 10 dní písomne informovať poradcu chovu a držiteľa psa s uvedením dátumu narodenia, počtu, pohlavia narodených a ponechaných šteniec, farby srsti, vážnych chyb u šteniec, prípadne ďalších dôležitých informácií. Ak suka so štencami nie je u chovateľa, oznámi poradcovi chovu taktiež adresu držiteľa, u ktorého je umiestnená.
  2. Pri odbere (odpredaji) musia byť štence minimálne 49 dní staré, označené mikročipom, odčervené, zaočkované a zbavené vonkajších parazitov. Čipovanie šteniec zapísaných v plemenných knihách SKJ ( SPZ+ZŠK ) je povinné a vykonáva sa v 6.-7. týždni veku šteniec. Nový majiteľ musí byť informovaný o zdravotnom stave šteniec, o čom svedčí očkovací preukaz, a o ich exteriérových vadách.
  3. Chovateľ je povinný najneskôr do 60 dní po narodení šteniec zaslať prihlášku na zápis šteniec spolu s kópiami preukazov o pôvode a inými podkladmi na plemennú knihu cez online systém na skjonline.sk, ktorá následne vystaví preukazy o pôvode pre šteňatá.
  4. Chovateľ je povinný zabezpečiť dve kontroly vrhu. Prvú kontrolu po dohode chovateľa s poradcom chovu môže vykonať veterinárny lekár. Prvá kontrola vrhu musí byť vykonaná do 14 dní veku šteniec. Druhú kontrolu vrhu vykoná poradca chovu vo veku 6.-8. týždňov.
  5. Všetky náklady spojené s  čipovaním, kontrolou vrhu a zápisom šteniec do plemennej knihy hradí chovateľ.
  6. Chovateľ je povinný viesť si záznamy o páreniach suky, narodených štencoch, a taktiež o nadobúdateľoch šteniec.
  7. Všetka dokumentácia zaslaná poradcovi chovu je majetkom klubu.

*6.Importy a exporty*

* 1. Zapisovanie importovaných jedincov

6.1.1.Do plemennej knihy sa môžu zapísať len potomkovia jedincov, zapísaných v plemenných knihách členských krajín FCI alebo plemenných knihách FCI uznaných, ak je ich pôvod preukázaný najmenej v troch generáciách predkov.

6.1.2.Importovaným jedincom s preukazmi o pôvode uznanými FCI sa pri zápise uvedie do preukazu číslo zápisu v SPKP a dátum zápisu. Pri použití v chove importovaného jedinca sa v preukaze o pôvode potomkov uvádza okrem čísla zápisu v SPKP aj číslo zápisu v plemennej knihe, ktorá preukaz o pôvode tohoto jedinca vystavila.

* 1. Vývoz psov

6.2.1.Pri vývoze psa musí jeho chovateľ – majiteľ požiadať o súhlas na vývoz plemennú knihu SPZ a požiadať o vystavenie exportného preukazu pôvodu.

6.2.2.Pri predaji psa do zahraničia musí chovateľ – majiteľ odovzdať nadobúdateľovi psa v zahraničí exportný preukaz o pôvode psa. Exportné preukazy pre plemená združené v SPZ vydáva plemenná kniha SPZ.

6.2.3.Nákup, predaj alebo vývoz psov prostredníctvom organizácií alebo osôb zaoberajúcich sa komerčným predajom zvierat je neprípustný v zmysle predpisov FCI, SKJ, štatútu KR SPZ a stanov BK

*7.Exteriérové a povahové znaky jednoznačne vyraďujúce z chovu*

1. pes a suka nad 2 cm štandardnej výšky (70 cm ), pod štandardnú výšku 62 cm - psy a 56 – cm suky,
2. chýbajúci zub podľa štandardu,
3. chybný zhryz ( predhryz, podhryz ),
4. kryptochizmus, monorchizmus,
5. nekompletné paspárky – všetky štyri kosti musia byť vyvinuté, kosti jednoznačne hmatné,
6. farba – plavý s bielou farbou

dvojfarebnosť

čierny alebo sivý s výrazne hnedým nádychom,

1. biely znak nad 2 cm v priemere,
2. príliš svetlé oči ( žlté, modré, žltohnedé ),
3. vysoko nesený chvost otočený ako lesný roh nad chrbát,
4. celkovo exteriér z bonitácie dobrý,
5. povaha bojazlivá alebo agresívna
   1. Tieto kritéria mení výbor klubu na podnet poradcu chovu podľa momentálneho stavu chovu na Slovensku.

*8.Zmeny v chovateľskom a zápisnom poriadku*

* 1. Zmeny z ustanovení tohto poriadku môže v odôvodnených prípadoch povoliť členská schôdza klubu. Zmeny v znení tohto chovateľského a zápisného poriadku schvaľuje členská schôdza. O postihu za porušenie tohto chovateľského poriadku rozhodujú orgány klubu.
  2. Tento chovateľský poriadok bol schválený na výročnej členskej schôdzi BK . Týmto dňom zároveň stráca platnosť predošlý chovateľský poriadok BK.